**Nr.**  **9.967 din 10.03.2025**

**REFERAT DE APROBARE**

**la** **Proiectul de hotărâre privind alocarea unor sume din fondul de rezervă al bugetului local al Judeţului Cluj în anul 2025**

|  |
| --- |
| **Secțiunea 1** - **Motivul adoptării actului administrativ:**  |
| **1. Descrierea situației actuale:**  |
| * 1. **Cerinţe care reclamă necesitatea actului administrativ:**
 |
| Potrivit art. 36 alin.(1) din Legea nr. 273/2006 privind finanţele publice locale, cu modificările şi completările ulterioare, ”*În bugetele locale se înscrie fondul de rezervă bugetară la dispoziţia consiliului judeţean în sumă de până la 5% din totalul cheltuielilor. Acesta se utilizează la propunerea ordonatorilor principali de credite, pe bază de hotărâri ale consiliilor judeţene, pentru finanţarea unor cheltuieli urgente sau neprevăzute apărute în cursul exerciţiului bugetar, pentru înlăturarea efectelor unor calamităţi naturale, precum şi pentru acordarea unor ajutoare către alte unităţi administrativ-teritoriale în situaţii de extremă dificultate, la cererea publică a primarilor acestor unităţi ori din iniţiativă proprie*.”Prin adresa nr. 7.444/28.02.2025, înregistrată la Consiliul Județean Cluj sub nr. 8.617/28.02.2025, Primarul **Municipiului Câmpia Turzii** solicită acordarea unui ajutor în valoare de **4.214 mii lei** din fondul de rezervă al bugetului local al judeţului pentru finalizarea lucrărilor la proiectul ”*Etajare imobil Grădinița Pinocchio” din Câmpia Turzii*.Grădinița Pinocchio întâmpină mari dificultăți în ceea ce privește continuarea lucrărilor la etajarea grădiniței, lucrări începute în 2019 cu scopul de a crea aici un spațiu și pentru creșă, dar din cauza unor factori externi neprevăzuți, lucrările au fost grav afectate. Grădinița continuă să funcționeze în condiții precare, ceea ce afectează în mod direct educația și bunăstarea copiilor. Copiii învață într-un mediu impropriu, cu spații insuficiente și condiții care pun în pericol sănătatea și dezvoltarea lor armonioasă.Astfel, propunem aprobarea alocării sumei de **2.500 mii lei** Municipiului Câmpia Turzii din fondul de rezervă al bugetului local al județului pentru finalizarea lucrărilor la proiectul ”*Etajare imobil Grădinița Pinocchio” din Câmpia Turzii*.Prin adresa nr. 1.977/20.02.2025, înregistrată la Consiliul Județean Cluj sub nr. 7.522/21.02.2025 și adresa nr. 2.426/05.03.2025, înregistrată la Consiliul Județean Cluj sub nr. 10.068/05.03.2025 Primarul **Comunei Aghireșu** solicită acordarea unui ajutor în sumă de 250.000 lei din fondul de rezervă al bugetului local al judeţului pentru *achiziționarea unui microbuz școlar.*Microbuzul școlar care asigura zilnic transportul a 78 de copii din satele comunei Aghireșu, a fost avariat total în urma unui accident. Astfel, propunem aprobarea alocării sumei de **250 mii lei** comunei Aghireșu din fondul de rezervă al bugetului local al județului pentru achiziționarea unui microbuz școlar. Prin adresa nr. 983/06.02.2025, înregistrată la Consiliul Județean Cluj sub nr. 5.253/06.02.2025, Primarul **Comunei Chinteni** solicită acordarea unui sprijin din fondul de rezervă al bugetului local al judeţului pentru *achiziționarea a trei microbuze școlare*.  Comuna Chinteni precizează că cele două microbuze existente sunt insuficiente pentru transportul elevilor la Școala din Chinteni și consideră că starea tehnică a acestora este atât de precară încât siguranța elevilor este amenințată. Astfel, propunem aprobarea alocării sumei de **250 mii lei** comunei Chinteni din fondul de rezervă al bugetului local al județului pentru achiziționarea unui microbuz școlar. Prin adresa nr. 803/13.02.2025, înregistrată la Consiliul Județean Cluj sub nr. 6.464/14.02.2025, Primarul **Comunei** **Gârbău** solicită acordarea unui sprijin în valoare de 265.552 lei inclusiv TVA din fondul de rezervă al bugetului local al judeţului pentru *înlocuirea totală a instalației termice și achiziționarea a două centrale noi pentru Școala din localitatea Gârbău*.Comuna Gârbău precizează că centralele existente sunt vechi de aproximativ 15 ani, iar randamentul acestora este foarte scăzut, astfel că unitatea de învățământ în care învață 92 de elevi, nu este încălzită la capacitate maximă. Astfel, propunem aprobarea alocării sumei de **265 mii lei** comunei Gârbău din fondul de rezervă al bugetului local al județului pentru *înlocuirea totală a instalației termice și achiziționarea a două centrale noi pentru Școala din localitatea Gârbău.*Prin adresa nr. 1.320/05.03.2025, înregistrată la Consiliul Județean Cluj sub nr. 10.244/06.03.2025, Primarul **Comunei** **Recea-Cristur** solicită acordarea unui sprijin în valoare de **599 mii lei** din fondul de rezervă al bugetului local al judeţului pentru *reabilitarea acoperișului și a șarpantei Căminului cultural din Recea-Cristur*.Comuna Recea-Cristur precizează că în urma intemperiilor din această iarnă, acoperișul și șarpanta căminului cultural s-au degradat cu riscul de a se prăbuși. Astfel, propunem aprobarea alocării sumei de **300 mii lei** comunei Recea-Cristur din fondul de rezervă al bugetului local al județului pentru *reabilitarea acoperișului și a șarpantei Căminului cultural din Recea-Cristur.* Ţinând cont de argumentele prezentate mai sus, considerăm necesară şi oportună propunerea privind alocarea unor sume din fondul de rezervă al bugetului local al Judeţului Cluj în anul 2025. Prin aprobarea alocării unor sume din fondul de rezervă, se are în vedere realizarea următorului obiectiv general al Consiliului Județean Cluj: Cooperarea cu autoritățile administrației publice centrale și autoritățile administrației publice locale comunale, orășenești și municipale pentru armonizarea proiectelor de dezvoltare rurală și pentru realizarea programelor de dezvoltare economico-socială a județului. Precizăm faptul că în situaţia acestui proiect de hotărâre sunt incidente următoarele prevederi, în a căror implementare şi aplicare a fost elaborat acest proiect, după cum urmează: * art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 36 alin. (1) din Legea privind finanţele publice locale nr. 273/2006, cu modificările şi completările ulterioare;
* Hotărârii Consiliului Județean Cluj nr. \_\_ /20.03.2025 privind aprobarea bugetului general propriu al Județului Cluj pe anul 2025.
 |
| * 1. **Cerinţe care reclamă oportunitatea actului administrativ:**
 |
| Prin aprobareaProiectului de hotărâre privind alocarea unor sume din fondul de rezervă al bugetului local al Judeţului Cluj în anul 2025, se asigură acordarea unui ajutor financiar către unitățile administrativ-teritoriale: Câmpia Turzii pentru finalizarea lucrărilor la proiectul ”*Etajare imobil Grădinița Pinocchio” din Câmpia Turzii*; Aghireșu pentru *achiziționarea unui microbuz școlar;* Chinteni pentru *achiziționarea unui microbuz școlar;* Gârbău pentru *înlocuirea totală a instalației termice și achiziționarea a două centrale noi pentru Școala din localitatea Gârbău;* Recea-Cristurpentru *reabilitarea acoperișului și a șarpantei Căminului cultural din Recea-Cristur.* |
| 1. **Schimbări preconizate:**
 |
| Se urmărește educația, sănătatea și bunăstarea copiilor preșcolari din Municipiul Câmpia Turzii, asigurarea transportului elevilor din comunele Aghireșu și Chinteni, asigurarea confortului termic al elevilor din comuna Gârbău și remedierea pagubelor produse Căminului cultural din Recea-Cristur.  |
| **Secțiunea a 2-a - Impactul socio-economic:**  |
|  Prin susţinerea acestui proiect de hotărâre se asigură fondurile necesare pentru înlăturarea situațiilor de dificultate în care se află Municipiul Câmpia Turzii și comunele Aghireșu, Chinteni, Gârbău și Recea-Cristur. |
| **Secțiunea a 3-a - Impactul financiar asupra bugetului judeţului pe termen scurt (an curent)/ lung:**  |
|  Promovând acest proiect de hotărâre se obține o diminuare a fondului de rezervă al județului pe anul 2025. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
|  Proiectul de Hotărâre va fi postat pe pagina de internet a Consiliului Judeţean Cluj. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare**:  |
|  După adoptarea hotărârii în cauză, *Serviciul buget local, venituri* va actualiza bugetul de venituri și cheltuieli al Județului Cluj și îl va depune la Direcția Generală Regională a Finanțelor Publice Cluj-Napoca. Totodată bugetul propriu al Județului Cluj se încarcă pe portalul ANAF, iar după validarea acestuia pot avea loc toate operațiunile de derulare și execuție a bugetului conform procedurilor și reglementărilor legale în vigoare. |
| **Secțiunea a 6-a – Anexe la referatul de aprobare:** |
| Adresa Primarului Municipiului Câmpia Turzii nr. 7.444/28.02.2025, înregistrată la Consiliul Județean Cluj sub nr. 8.617/28.02.2025;Adresele Primarului Comunei Aghireșu nr. 1.977/20.02.2025, înregistrată la Consiliul Județean Cluj sub nr. 7.522/21.02.2025 și nr. 2.426/05.03.2025, înregistrată la Consiliul Județean Cluj sub nr. 10.068/05.03.2025;Adresa Primarului Comunei Chinteni nr. 983/06.02.2025, înregistrată la Consiliul Județean Cluj sub nr. 5.253/06.02.2025;Adresa Primarului Comunei Gârbău nr. 803/13.02.2025, înregistrată la Consiliul Județean Cluj sub nr. 6.464/14.02.2025;Adresa Primarului Comunei Recea-Cristur nr. 1.320/05.03.2025, înregistrată la Consiliul Județean Cluj sub nr. 10.244/06.03.2025. |

**INIȚIATOR,**

**PREȘEDINTE**

**Alin Tișe**

**P R O I E C T DE H O T Ă R Â R E**

**privind alocarea unor sume din fondul de rezervă**

**al bugetului local al Judeţului Cluj în anul 2025**

 Consiliul Judeţean Cluj, întrunit în şedinţă ordinară;

 Având în vedere Proiectul de hotărâre înregistrat cu nr. \_\_\_\_\_ /2025 privind alocarea unor sume din fondul de rezervă al bugetului local al Judeţului Cluj în anul 2025, propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare nr. 9.967/10.03.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 9.969/10.03.2025 şi Avizul cu nr …….... din ………………………….... adoptat de Comisia de specialitate nr. ………….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

 Ținând cont de:

 Adresa Primarului Municipiului Câmpia Turzii nr. 7.444/28.02.2025, înregistrată la Consiliul Județean Cluj sub nr. 8.617/28.02.2025;

 Adresele Primarului Comunei Aghireșu nr. 1.977/20.02.2025, înregistrată la Consiliul Județean Cluj sub nr. 7.522/21.02.2025 și nr. 2.426/05.03.2025, înregistrată la Consiliul Județean Cluj sub nr. 10.068/05.03.2025;

 Adresa Primarului Comunei Chinteni nr. 983/06.02.2025, înregistrată la Consiliul Județean Cluj sub nr. 5.253/06.02.2025;

 Adresa Primarului Comunei Gârbău nr. 803/13.02.2025, înregistrată la Consiliul Județean Cluj sub nr. 6.464/14.02.2025;

 Adresa Primarului Comunei Recea-Cristur nr. 1.320/05.03.2025, înregistrată la Consiliul Județean Cluj sub nr. 10.244/06.03.2025.

 Luând în considerare dispozițiile art. 123-140 și ale art. 142-156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 36 alin. (1) din Legea privind finanţele publice locale nr. 273/2006, cu modificările şi completările ulterioare;
* Hotărârii Consiliului Județean Cluj nr. \_\_\_ /20.03.2025 privind aprobarea bugetului general propriu al Județului Cluj pe anul 2025.

 În temeiul competențelor stabilite prin art. 182 alin. (1) și art. 196 alin.(1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare*;*

 **hotărăşte:**

**Art. 1.** Se aprobă alocarea sumei de **2.500 mii lei** din fondul de rezervă al bugetului local al Județului Cluj în anul 2025 pentru **Municipiul Câmpia Turzii,** pentru finalizarea lucrărilor la proiectul ”Etajare imobil Grădinița Pinocchio” din Câmpia Turzii**.**

**Art. 2.** Se aprobă alocarea sumei de **250 mii lei** din fondul de rezervă al bugetului local al Județului Cluj în anul 2025 pentru **Comuna Aghireșu,** pentru achiziționarea unui microbuz școlar.

**Art. 3.** Se aprobă alocarea sumei de **250 mii lei** din fondul de rezervă al bugetului local al Județului Cluj în anul 2025 pentru **Comuna Chinteni,** pentru achiziționarea unui microbuz școlar.

**Art. 4.** Se aprobă alocarea sumei de **265 mii lei** din fondul de rezervă al bugetului local al Județului Cluj în anul 2025 pentru **Comuna Gârbău,** pentru înlocuirea totală a instalației termice și achiziționarea a două centrale noi pentru Școala din localitatea Gârbău.

**Art. 5.** Se aprobă alocarea sumei de **300 mii lei** din fondul de rezervă al bugetului local al Județului Cluj în anul 2025 pentru **Comuna Recea-Cristur,** pentru reabilitarea acoperișului și a șarpantei Căminului cultural din Recea-Cristur.

**Art. 6.** Până la data de 15 decembrie 2025 Municipiul Câmpia Turzii și comunele Aghireșu, Chinteni, Gârbău și Recea-Cristur vor prezenta un raport de justificare a utilizării fondurilor alocate potrivit prevederilor prezentei hotărâri.

**Art. 7.** (1) Fondurile alocate conform prevederilor prezentei hotărâri vor fi utilizate numai în scopul pentru care au fost acordate.

 (2) În cazul neutilizării acestor fonduri până la data de 15 decembrie 2025, sumele primite se vor restitui către bugetul Județului Cluj până cel târziu la data de 22 decembrie 2025.

**Art. 8.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj în colaborare cu Municipiul Câmpia Turzii și comunele Aghireșu, Chinteni, Gârbău și Recea-Cristur.

**Art. 9.** Prezenta hotărâre se comunică Direcţiei Generale Buget-Finanţe, Resurse Umane, Municipiului Câmpia Turzii și comunelor Aghireșu, Chinteni, Gârbău și Recea-Cristur precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin TIŞE Simona Gaci**

**Nr……..…. din ………… martie 2025**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**Alin Tișe**

**Direcția Generală Buget-Finanțe, Resurse Umane**

Nr. 9.969/10.03.2025

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | Proiect de hotărâre privind alocarea unor sume din fondul de rezervă al bugetului local al Judeţului Cluj în anul 2025 |
| **Compartiment de resort:** | Direcţia Generală Buget-Finanţe, Resurse Umane |
| **Secțiunea 1 – Documentare și analiză:**  |
| La analiza prezentului proiect de hotărâre s-a ținut cont de:- Adresa Primarului Municipiului Câmpia Turzii nr. 7.444/28.02.2025;- Adresele Primarului Comunei Aghireșu nr. 1.977/20.02.2025 și nr. 2.426/05.03.2025;- Adresa Primarului Comunei Chinteni nr. 983/06.02.2025;- Adresa Primarului Comunei Gârbău nr. 803/13.02.2025;- Adresa Primarului Comunei Recea-Cristur nr. 1.320/05.03.2025;- Art. 15 alin. (1) și Art. 36 alin. (1) din Legea privind finanţele publice locale nr. 273/2006, cu modificările şi completările ulterioare.  |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Potrivit Art. 15 alin. (1) din Legea privind finanțele publice locale nr. 273/2006, cu modificările și completările ulterioare, este menționat principiul solidarității: „Prin politicile bugetare locale se poate realiza ajutorarea unităților administrativ-teritoriale, precum și a persoanelor fizice aflate în situație de extremă dificultate, prin alocarea de sume din fondul de rezervă bugetară constituit în bugetul local”.Potrivit Art. 36 alin. (1) din Legea privind finanţele publice locale nr. 273/2006, cu modificările şi completările ulterioare, fondul de rezervă bugetară "se utilizează la propunerea ordonatorilor principali de credite, pe bază de hotărâri ale consiliilor respective, pentru finanțarea unor cheltuieli urgente sau neprevăzute apărute în cursul exercițiului bugetar, pentru înlăturarea efectelor unor calamități naturale, precum și pentru acordarea unor ajutoare către alte unități administrativ-teritoriale în situații de extremă dificultate, la cererea publică a primarilor acestor unități ori din inițiativă proprie”. |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului): |
|  Educația, sănătatea și bunăstarea copiilor preșcolari din Municipiul Câmpia Turzii, asigurarea transportului elevilor din comunele Aghireșu și Chinteni, asigurarea confortului termic al elevilor din comuna Gârbău și remedierea pagubelor produse Căminului cultural din comuna Recea-Cristur care fac obiectul proiectului de hotărâre analizat, se face din bugetul județului. |
| **Secțiunea a 4-a - Concluzii/propuneri:**  |
|  În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la Secțiunea a 2-a. |
|  | **Prenume și nume** | **Data** | **Semnătura** |
| Avizat: Director | Cristina Șchiop | 10.03.2025 |  |
| Verificat: Șef SBLV | Dorina Maier | 10.03.2025 |  |
| Întocmit: consilier | Corina Șuteu | 10.03.2025 |  |

|  |
| --- |
| **CIRCUIT PROIECT DE HOTĂRÂRE** |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Generală Buget-Finanţe, Resurse Umane | 07.03.2025 |  | Raport întocmit |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Raluca Groza |  | Avizat |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | Avizat |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 2 |  |  |  |